εδοξε τοις εξαπε[σταλ]μενοις εις αλεξανδρειαν υπο του κοινου τω[ν κρητ]αιεων συμμαχοις επε[ι]δη αγλαος θεοκλεου[ς κ]ωιος της μεγιστης τιμης και προαγωγης ηξιωμενος παρα βασιλ[ει] πτολεμαιωι τωι πρεσβυτερωι προτερον τε πολλας και καλας αποδειξεις εν τοις αναγκαιοτατοις καιροις πεποιηται της προς τα πραγματ ευνοιας και δη και νυν εν τηι γενομενηι κατα κυπρον στρατειαι βουλομενος πασι φανεραν καθισταναι την εαυτου καλοκαγαθιαν και την εις τον βασιλεα φιλοστοργιαν ουτε κινδυνον ουτε κακοπαθιαν ουδεμιαν εκκεκ[λ]ικεν ακολουθως δε τοις προπεπραγμενοις απροφασιστως εαυτον επιδιδους και δια των εργων και δια των αριστων συμβουλιων αγαθος υφηγητης εγινετο και αξιος της τε πατριδος κα[ι] [τ]ης υπαρχουσης αυτωι δοξης και εν τωι βιωι κα[τ]α παντα καθαρειοτητος τε και δικαιοσυνης [υπ]αρχων τε παντων κρηταιεων προξενος τους παραγινομενους απο των πατριδων ημων [κ]ατα πρεσβειαν η κατ αλλην ηνδηποτουν χρει[αν] τιμων και πολυωρων διατελει ακολου[θ]ως δε και τοις στρατευομενοις κρητων εν τηι βασιλειαι προθυμως εαυτον εις παν το παρακαλουμενον επιδιδωσιν πειρωμενος εκαστωι των προσδεομενων αγαθου τινος γινεσθαι παραιτιος κρινων αει ποτε καλλιστον ειναι μη μονον τοις απο της ιδιας αρετης αλλα και απο της τυχης προτερημασιν καταχρησθαι προς ευεργεσιαν ανθρωπων εφ οσον εστι δυνατος οπως ουν και οι πεμφθεντες κατα συμμαχιαν υπο του κοινου των κρηταιεων προς βασιλεα πτολεμαιον ευχαριστοι τε φαινωνται και τους αξιους ανδρας και πολυ διαφεροντας εν πασιν επισημα[ι]νομενοι τυχηι αγαθηι δεδοχθαι δια τε τα προδεδηλωμενα και δια την ευσεβειαν ην εχει προς το θειον επαινεσαι αγλαον θεοκλεους κωιον και στεφανωσαι χρυσωι στεφανωι στησαι δ αυτου και εικονας χαλκας δυο ων την μεν εν κωι την δ ετεραν εν δηλωι και παραστησαι εκατεραι αυτων στηλην αναγραψαντας τοδε το ψηφισμα ελεσθαι δε και πρεσβευτην οστις κωιους τε παρακαλεσει αποδειξαι τον καλλιστον προς την αναθεσιν τοπον και αθηναιους ινα και εν δηλωι κατα το ομοιον επιφανεστατος αποδειχθηι τοπος.
Delos — ca. 154 BC
 ca. 154 BC